OpenLLM-France/wikimedia huggingface dataset:
# Crossover (ficció)

Un crossover (lit. encreuament) és, com indica la seva traducció al català, la interrelació d'històries o personatges de diferents llocs, ja sigui de televisió (com el vist entre Crossing Jordan i Las Vegas), de còmics (Civil War, Crisi Infinita) entre diferents editorials (Lliga de la Justícia d'Amèrica/Els Venjadors), videojocs (Super Smash Bros Brawl, Final Fantasy: Dissidia) o al cinema com en el cas de Freddy vs. Jason i Alien versus Predator, entre d'altres. Normalment són maniobres de màrqueting o publicitat per atreure l'atenció del públic en general, aprofitant la imaginació entusiasta del públic i la seva curiositat per saber el que passaria si X conegués Y sota Z situació, circumstància o ambient, o l'específic d'un dels implicats en aquest encreuament sobre l'altre.

## Característiques

El públic imaginatiu i creatiu somia a veure els seus personatges favorits interaccionar en un mateix context, ja que generalment aquests es pressuposen separats, diferents, que no tenen a veure l'un amb l'altre, són per tant independents i autònoms al respecte, i per això mateix el crossover impressiona al públic quan aquest es porta a terme, ja que en general el públic mitjana no esperava que es donés aquesta unió i interacció, suposant llavors.
| Univers | Personatge | Història |
| 1 | X | A |
| 2 | Y | B |
| Llavors... 1 fusió 2 | X + Y | Z |
Això es tradueix com a resultat, en el desenvolupament d'una història la qual en un inici es presumia impossible, no realitzable.
Si s'agreguen més elements a aquesta "equació" es trobarà que els resultats que llancen tenen possibilitats pràcticament infinites.
# Cal Cabrer

* No s'ha de confondre amb Cal Cabré.
«Cal Cabrer» té aquests significats:
* Cal Cabrer (Granollers), casa de Granollers (Vallès Oriental)
* Cal Cabrer (la Coma), masia del poble de la Coma, al municipi de la Coma i la Pedra, a la Vall de Lord (Solsonès)
* Cal Cabrer (Vinyols), casal a Vinyols i els Arcs (Baix Camp)
# Afrixalus uluguruensis

Afrixalus uluguruensis és una espècie de granota de la família dels hiperòlids que viu a Tanzània.
Està amenaçada d'extinció per la pèrdua del seu hàbitat natural.

## Referències

* Schiøtz, A., Howell, K., Pickersgill, M. & Menegon, M. 2004. Afrixalus uluguruensis. Llista Vermella d'Espècies Amenaçades de la UICN 2006. Consulta: 16 d'abril del 2008.
# Rothschildia jacobaeae

Rothschildia jacobaeae és una espècie de lepidòpter ditrisi de la família dels satúrnids (Saturniidae). És una arna que s'alimenta principalment són les fulles de freixe, olivereta i ligustrina. Viu a l'Argentina, Bolívia, Brasil, Paraguai, Uruguai.

## Referències

* 1 2 «BioLib - Rothschildia jacobaeae» (en anglès). [Consulta: 12 juny 2024].
# Maria Font i Bernaus

Maria Font i Bernaus, o Maria Font de Carulla (1919 - Barcelona, 13 de març de 2016),va ser una promotora cultural catalana.

## Biografia

Filla de Francesc Font i Manent, i Cecília Bernaus i Gabriel. Amb el seu marit, Lluís Carulla i Canals, va crear el 1973 la Fundació Jaume I, que posteriorment s'anomenà Fundació Lluís Carulla, i que va dur a terme una tasca força rellevant de promoció i mecenatge de la cultura catalana, com el Museu de la Vida Rural de l'Espluga de Francolí, l'Editorial Barcino i concedí ajuts a la investigació a partir de diferents premis com el Premi d'Honor Lluís Carulla, els Premis Baldiri Reixac, el Premi Sanchis Guarner i el Premi Francesc Candel. El 1995 va rebre la Creu de Sant Jordi. El 2006 deixà la presidència de la Fundació Lluís Carulla a la seva filla, Montserrat Carulla i Font.
També fou empresària. Els primers daus de brou concentrat, genuïnament catalans, van néixer el 1937 en plena Guerra Civil. Maria Font i el seu marit iniciaren la producció en una fàbrica situada al passeig de Gràcia de Barcelona i comercialitzaren el seu producte a través de la marca Gallina de Oro. El mateix any, l'empresa adoptà el nom de Gallina Blanca i de bon principi ja es destacà per un concepte innovador de la publicitat.

## Referències

* ↑ «S'ha mort als 97 anys la mecenes cultural Maria Font, vídua de Carulla». Vilaweb, 13-03-2016. [Consulta: 13 març 2016].
* ↑ «Esquela mortuòria». La Vanguardia, 15-03-2006, pàg. 34.
* ↑ «Necrológicas- Esquela de Francisco Font Manent». La Vanguardia, 03-04-1956, pàg. 18.
* ↑ Brotons, Ròmul. El triomf de la imaginació, 60 invents que han canviat el món (o gairebé). Barcelona: Albertí Editor, 2010, p. 28. ISBN 978-84-7246088-1. Arxivat 2014-10-06 a Wayback Machine.

## Enllaços externs

* Maria Font deixa la presidència de la Fundació Lluís Carulla, que assumeix Montserrat Carulla a vilaweb, 17 de gener de 2006
# Transmissió d'energia de ressonància

La transmissió d'energia de ressonància o transferència d'energia de ressonància de Förster, habitualment abreujat com FRET per les seves sigles en anglès Förster resonance energy transfer, és un mecanisme de transferència d'energia entre cromòfors. Es basa en el fet que l'excitació d'un cromòfor pot transferir a un altre proper, generalment quan tots dos se situen en la mateixa molècula, mitjançant un mecanisme acoblador dipol-dipol. Va ser descrita pel científic alemany Theodor Förster el 1914. En el cas que els cromòfors siguin fluorescents (és a dir, fluorocroms), el mecanisme subjacent continua sent el mateix: l'energia es transfereix, el que desemboca en l'aparició de fluorescència (cal destacar que no és la fluorescència la transferida)
Les aspectes del FRET són:
* Cal una gran proximitat entre els cromòfors o fluorocroms, al voltant de 10-100 Å.
* L'espectre d'absorció del cromòfor acceptor ha de superposar l'espectre d'emissió de fluorescència del donador.
* D'extingir la fluorescència del fluorocrom acceptador («fotobleaching»), augmenta la intensitat de l'emissió del fluorocrom donador. Això es deu a la inhibició del FRET pel fet que, per excitació de gran intensitat, l'acceptor ja és incapaç d'absorbir fotons, en excitar el flurocrom donador, la intensitat produïda per aquest augmenta, ja que no perd energia per transferència a l'acceptor, ja bloquejat.

## Referències

* ↑ Förster T. Zwischenmolekulare Energiewanderung und Fluoreszenz, Ann. Physik 1948, 437, 55. doi:10.1002/andp.19484370105
* ↑ Joseph R. Lakowicz, "Principles of Fluorescence Spectroscopy", Plenum Publishing Corporation, 2nd edition (July 1, 1999)
* ↑ FRET microscopy tutorial from Olympus
* ↑ Laboratorio de fotónica del CSIC
# La Tournette

La Tournette (2.351 m) és una muntanya al massís dels Bornes a l'Alta Savoia, França. És la muntanya més alta de les que envolten el llac d'Annecy/Èneci i té una prominència de 1.514 m (sent, doncs, un pic ultra prominent).
Per la cara sud-oest, orientada al llac, és possible d'arribar-hi en cotxe fins al Xalet De L'Aulp i des d'aquest punt la cima pot ser assolida en unes 3 hores aproximadament per un camí ben marcat. El terç final de l'ascensió requereix alguns passos de grimpada, però les seccions més delicades estan protegides per cadenes i escales.

## Referències

* ↑ «Camptocamp.org». [Consulta: 6 octubre 2019].

## Enllaços externs

* «La Tournette, França» a Peakbagger (anglès)
# Crossplay

El crossplay és una variant del cosplay en la qual una persona es disfressa d'un personatge del gènere oposat. La persona que realitzen el crossplay se'ls coneix com a crossplayers. A vegades els cosplayers que es dediquen al crossplay solen solen ser aficionats als mangues de temàtica yaoi (homosexual masculí).
A Amèrica, els crossplayers masculins disfressats com personatges femenins han rebut certa atenció a Internet. Personatges de Sailor Moon i Card Captor Sakura són populars entre els crossplayers, encara que al Japó la sèrie Maria-sama ga Miteru s'ha convertit recentment en una sèrie molt popular entre els crossplayers.
Al Japó les noies cosplayers que vesteixen com personatges masculins són més comuns i s'han convertit en alguna cosa tan popular, que no rep tanta atenció especial com subgènere del cosplay. Personatges bishōnen (masculí bell) de jocs com Final Fantasy o pel·lícules occidentals (Hollywood i altres) com Harry Potter són molt populars entre noies cosplayers. Possiblement això es deu al fet que el nombre de noies crossplayers sobrepassa en gran manera al nombre de crossplayers masculins i, possiblement, per la popularitat dels personatges yaoi simpàtics entre les noies otaku (fan).
A principis del 2020 una de les cosplayers japoneses més conegudes, Rei Dunois, va declarar públicament que, en realitat, era un home que es disfressava de personatges femenins.

## Vegeu també

* Transformisme
* Transvestisme
* Drag-queen

## Referències

* ↑ «TOKYOPOP :: Leading the Manga Revolution for 10 Years and Beyond! ::», 27-10-2007. Arxivat de l'original el 2007-10-27. [Consulta: 11 novembre 2018].
* ↑ «La famosa ‘cosplayer’ japonesa Rei Dunois revela que es en realidad un hombre» (en castellà). La Vanguardia.

## Enllaços externs

* http://www.crossplay.net (anglès)
# Cal Cabrer (Granollers)

Cal Cabrer és una casa de Granollers (Vallès Oriental) protegida com a Bé Cultural d'Interès Local.

## Descripció

Casa entre mitgeres de planta baixa, pis i golfa amb coberta de teula àrab a dues vessants acabada amb un senzill ràfec. La façana és plana, composta segons dos eixos amb buit de proporcions verticals. Al costat nord hi ha un balcó que emfasitza la portalada d'entrada, el buit està emmarcat amb pedra i llinda d'arc pla, al costat sud hi ha una finestra amb llinda de pedra d'arc rebaixat.

## Referències

* ↑ «Cal Cabrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Afer Amina Filali

L'afer Amina Filali fa referència a aquesta noia de 16 anys de Larraix (Marroc) que es va suïcidar prenent verí per rates en 2012 després que fou obligada a casar-se amb el seu violador. Segons l'article 475 de la llei marroquina, es permet que el violador eviti ser processat casant-se amb la seva víctima. Aquest incident va atreure molta atenció a la legislació marroquina, i moltes persones van expressar el desig que la llei havia de canviar. Els grups de drets humans locals també van fer una crida a la derogació de l'article 475 del codi penal marroquí que despenalitza la violació si el violador es casa ´després amb la seva víctima. Dos anys després del suïcidi, el parlament va decidir derogar l'article 475; fou derogat el 2014.

## Vegeu també

* 475, documental marroquí sobre Amina Filali

## Referències

* ↑ Paul Schemm «Amina Filali, Morocco Rape Victim, Commits Suicide After Forced Marriage To Rapist». The Huffington Post, 14-03-2012.
* ↑ Lee Moran «Moroccans demand change to Islamic penal code after girl, 16, kills herself because judge forced her to marry her RAPIST». Daily Mail, 14-03-2012 [Consulta: 15 març 2012].
* ↑ «Moroccans call for end to rape-marriage laws». Al Jazeera, 15-03-2012.
* ↑ «Morocco protest after raped Amina Filali kills herself». BBC News, 15-03-2012.
* ↑ «Teen Forced To Marry Her Rapist Kills Herself». Sky News, 15-03-2012.
* ↑ Morocco scraps law Arxivat 2014-03-07 a Wayback Machine. Channel news asia 23 Jan 2014

## Enllaços externs

* Morocco mulls tougher line on rape-marriages (17 març 2012)
* www.globalrights.org: pdf, 14 pages Arxivat 2012-03-17 a Wayback Machine.
* Al Arabiya: Morocco: Amina’s parents contradict official account, insist their daughter was raped
# Maria Teresa de Borbó i de Borbó-Parma

Maria Teresa Felipina de Borbó i de Borbó-Parma (Aranjuez, 16 de febrer de 1791-El Escorial, 2 de novembre de 1794) va ser una infanta d'Espanya morta prematurament.
Va néixer al Palau d'Aranjuez el 16 de febrer de 1791, la sisena filla dels reis Carles IV i de Maria Lluïsa de Borbó-Parma, en un moment en què a la cort corrien ja rumors de la relació de la reina amb el privat Manuel Godoy, de qui es deia que era el pare de la infanta Maria Isabel.
Va ser presentada als ministres i els Grans d'Espanya i després va ser batejada pel cardenal i patriarca de les Índies Occidentals Antoni de Sentmenat i en va ser padrins el príncep Ferran, en representació del duc de Parma, germà de la reina.
La infanta va ser amamantada per dues dides naturals de Burgos, els marits de les quals van rebre el grau d'hidalguia per a ells i els seus descendents. Amb tot, la infanta va morir prematurament a causa de la verola abans de complir els quatre anys, el 2 de novembre de 1794. No obstant això, abans ja havia rebut el llaç de dama de la recentment creada Orde de Dames Nobles de la reina Maria Lluïsa.
Va ser enterrada a la sisena capella del Panteó dels Infants del monestir d'El Escorial.

## Referències

* 1 2 Quevedo, José. Historia del Real Monasterio de San Lorenzo... del Escorial... (en castellà). Madrid: Establecimiento Tipográfico de Mellado, 1849, p. 370.
* 1 2 3 Mateos Sáinz de Medrano, Ricardo. «María Teresa Felipina de Borbón y Borbón» (en castellà). Diccionario biográfico electrónico. Reial Acadèmia de la Història. [Consulta: 17 juny 2021].
* ↑ Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 87.
# Brunogeierita

La brunogeierita és un mineral germanat que pertany a la classe dels silicats. Va ser descoberta l'any 1972 a Tsumeb, Oshikoto, Namíbia i rep el seu nom en honor de Bruno H. Geier (1902-1987), cap mineralogista de la companyia Tsumeb Corporation Limited.

## Característiques

La brunogeierita és un germanat de fórmula química Fe₂$^{2+}$Ge$^{4+}$O₄, el nom d'aquest compost químic és germanat de ferro(II). Cristal·litza en el sistema isomètric de fins a 5 mm. És de color gris-negre. La seva duresa a l'escala de Mohs és 5.
Segons la classificació de Nickel-Strunz, la brunogeierita pertany a «9.AC - Nesosilicats sense anions addicionals; cations en coordinació octaèdrica [6]» juntament amb els següents minerals: faialita, forsterita, glaucocroïta, kirschsteinita, laihunita, liebenbergita, tefroïta, monticel·lita, ringwoodita i chesnokovita.

## Formació i jaciments

La brunogeierita original va apareix a la zona baixa d'oxiació d'un dipòsit polimetàl·lic hidrotermal que contenia dolomia.
A part de la troballa original a Namíbia, la brunogerita ha estat trobada només als Pirineus d'Occitània a les següents localitats: Coflens, Sent Gironç, Argut, Banhèras de Luishon, Couledox, i Lorda.
Sol trobar-se associada a altres minerals com: tennantita, renierita, estotita, esfalerita i magnetita.

## Referències

* 1 2 3 «Brunogeierite» (en anglès). Mindat. [Consulta: 7 novembre 2015].
* ↑ «The New IMA List of Minerals – A Work in Progress – Updated: July 2016» (en anglès). IMA-CNMNC. Arxivat de l'original el 9 de setembre 2016. [Consulta: 4 octubre 2016].
* 1 2 «Brunogeierita» (en anglès). Handbook of Mineralogy. Arxivat de l'original el 15 de juliol 2012. [Consulta: 4 octubre 2016].
# Afemai

El Afenmai és una llengua parlada a Nigèria, del grup Ghotou-Uneme-Yekhee pertanyent a la branca nord-central de les llengües edoides. L'afemai és proper del edo. Afemai també és el nom donat al país on es parla aquesta llengua (vegeu Afemais)
Té diversos dialectes: Auchi Avainwu (Fugar), Aviele, Ekperi, Ivhiadaobi, Ibie del Sud (South Ivbie), Uwepa-Uwano (Weppa Wano), Uzanu-Anegbette-Udochi-Imiava [Uneme], Uzairue, Owan i Okpella.

## Referències

Wikipèdia en anglès
# Sant Jaume de Gavàs

Sant Jaume de Gavàs és una església romànica i renaixentista del segle xii-XIII, situada al municipi de Bissaürri, dins de la Franja de Ponent a la comarca de la Ribagorça a l'indret conegut com a Gavàs.
La seva planta és una nau i absis cilíndric i capelles laterals, amb un campanar en torre quadrada de dos pisos. La portalada és renaixentista tardana (1658). El seu estat és descuidat.

## Referències

* ↑ «Fitxa al Portal románico aragonés». Arxivat de l'original el 2009-03-27. [Consulta: 23 agost 2009].
# Tifernum

«Tifernum» té aquests significats:
* Batalla de Tifernum (297 aC), enfrontament dins del context de la tercera guerra samnita, prop de l'actual província de Perugia, a la Itàlia central
* Tifernum Metaurense, ciutat romana de l'Úmbria
* Tifernum Tibierinum, ciutat italiana de Città di Castello, a la vall alta del Tiber, uns 30 km a l'est d'Arezzo
* Tifernus Mons, muntanya d'Itàlia, part d'una serralada anomenada Monte Matese
# Mandevilla sanderi

Mandevilla sanderi és un arbust o una liana de la família de les apocinàcies, originari de Rio de Janeiro al Brasil i sovint utilitzat en jardineria per les seves grans flors.
Tot i que té nombrosos cultivars d'hàbit més o menys diferent, pot arribar a ser un arbust de 2 o 3 metres d'alt, capaç de desenvolupar llargues tiges volubles de base lignificada amb llargs entrenusos. Les fulles són perennes, peciolades, coriàcies i oposades, de 5-6 cm de llarg amb la cara superior brillant i una epidermis gruixuda, de forma oval-el·líptica amb l'àpex curtament acuminat.
Les inflorescències són raïms simples, normalment terminals, de flors que s'obren en diferents moments, de manera que en un moment donat hi pot haver una gran flor vermella (o d'altres colors segons el cultivar) i uns quants capolls. La flor és de 4 a 7 cm de diàmetre, amb un calze en cúpula amb cinc dents lanceolades-subulades, una gran corol·la rosa o vermella d'una sola peça, que comença amb un estret tub que s'obre en forma d'embut i acaba amb cinc pètals que s'encavalquen parcialment. Els estams són inclusos (més curts que la corol·la) amb els filament soldats al tub de la corol·la i les anteres unides al voltant del cap de l'estil formant un anell. La floració s'allarga de la primavera fins a la tardor.
En bona part d'Europa es planta en testos que es duen a l'interior a l'hivern per tal d'evitar les gelades però a la zona mediterrània es pot tenir com a planta d'exterior.

## Referències

* ↑ «Dipladenia sanderi Hemsl. GRIN-Global». [Consulta: 20 maig 2022].
* ↑ «World Checklist of Selected Plant Families: Royal Botanic Gardens, Kew». [Consulta: 20 maig 2022].
* ↑ Botanica : the illustrated A-Z of over 10,000 garden plants and how to cultivate them.. [New ed.]. Königswinter: Könemann, 2004. ISBN 3-8331-1253-0.
* ↑ Floresyplantas.net. «Dipladenia sanderi» (en castellà), 08-07-2014. [Consulta: 20 maig 2022].
# Torrenteller (Lladurs)

Torrenteller és una masia del municipi de Lladurs, a la comarca catalana del Solsonès.
Està situada a l'extrem oriental i al llom de la Serra Alta, a 1.050 m en una esplanada on s'escampen els antics camps de conreu. Està orientada cap a llevant
Hi puja una pista forestal d'uns 5 km des de la carretera de Solsona a Sant Llorenç de Morunys, 300 metres abans d'arribar a la masia del Cavall. En surten senders que porten a l'Hostal del Vent, per la capçalera de la rasa de Torrenteller, i a la masia de la Salada Vella, a l'altra banda del la rasa homònima.
A uns 300 metres de la masia, en direcció nord-oest, cota 1.101 m i coordenades 42° 5′ 10.09″ N, 1° 33′ 5.93″ E﻿ / ﻿42.0861361°N,1.5516472°E﻿ / 42.0861361; 1.5516472, es troben les ruïnes de la petita ermita de Sant Jaume.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.

## Bibliografia

* Mapa Vall de Lord, Esc. 1:25.000., Editorial Alpina.
# La Tour d'Argent

La Tour d'Argent –en català, La Torre d'Argent– és un restaurant gastronòmic del 5è districte de París, entre els més cèlebres, luxosos i antics del món, que, segons afirma, va ser fundat el 1582 per un cuiner anomenat Rourteau. El restaurant és conegut per la seva vista impressionant sobre el Sena i la catedral de Notre-Dame, a l'Île de la Cité. Va ser distingit amb tres estrelles per la Guia Michelin del 1933 al 1952 i del 1953 al 1996, amb André i Claude Terrail. Les especialitats són el canard à la presse (ànec a la premsa) i el canard au sang (ànec amb sang), recepta creada per Frédéric Delair el 1890. El seu cèlebre celler conté unes 500.000 ampolles, sota la cura del sommelier David Ridgway.

## Enllaços externs

* La pàgina web de La Tour d'Argent (francès) (anglès) (japonès)
* Descoberta del celler de La Tour d'Argent amb el sommelier David Ridgway Arxivat 2007-05-26 a Wayback Machine. (francès)
# Croisy-sur-Eure

Croisy-sur-Eure és una població i comuna francesa, en la regió de Normandia, departament de l'Eure.
La fàbrica del formatge Boursin es troba en aquest municipi.
# Bruno Wolke

Bruno Wolke (Berlin-Neukölln, 4 de maig de 1904 - 24 de desembre de 1973) va ser un ciclista alemany que fou professional durant els anys 20 i 30 del segle xx. El seu èxit més important fou la medalla de bronze al Campionat del Món de ciclisme de 1928.
El seu germà Rudolf també es dedicà al ciclisme.

## Palmarès

* 1927
** 1r de la Rund um Berlin
** Vencedor d'una etapa de la Volta a Alemanya
* 1928
** 1r de la Volta a Breslau
** 3r del Campionat del Món de ciclisme
** 3r del Campionat d'Alemanya de ciclisme
* 1934
** Abandona al Tour de França (8a etapa)

## Enllaços externs

* Fitxa a sitiodeciclismo.net
# Afer Ali Aarrass

Ali Aarrass (àrab: علي أعراس, ʿAlī Aʿrrās) és un ciutadà marroquí-belga pres al Marroc amb càrrecs de terrorisme.
Va ser detingut per primer cop a Espanya a la fi de 2008 i acusat de contraban d'armes, càrrecs dels quals va ser absolt. El desembre de 2010 Espanya el va extradir al Marroc. Segons els informes, a més del judici injust, Aarrass va ser sotmès a tortures i tractes degradants mentre va estar pres al Marroc.
En novembre de 2011, Abdelkader Chentouf, el jutge antiterrorista del Marroc, va sentenciar Aarrass a 12 anys de presó a partir de les confessions obtingudes sota tortura.

## Referències

* ↑ Baudoin Loos «La Belgique doit assurer une protection consulaire à Ali Aarrass dans sa prison au Maroc». DemainOnline, 07-02-2014 [Consulta: 7 febrer 2014]. Arxivat 23 de setembre 2015 a Wayback Machine. «Còpia arxivada». Arxivat de l'original el 2015-09-23. [Consulta: 12 febrer 2017].
* ↑ Baudouin Loos «La Belgique va-t-elle se soucier d'Ali Aarrass?». Le Soir, 01-10-2013 [Consulta: 7 febrer 2014].
* ↑ «Moroccan man forcibly returned by Spain could face torture». Amnesty International, 17-12-2010 [Consulta: 7 febrer 2014]. «Còpia arxivada». Arxivat de l'original el 2014-03-16. [Consulta: 23 febrer 2022].
* 1 2 «State crime and the War on Terror: the trial of Ali Aarrass 18 octubre 2012». International State Crime Initiative. [Consulta: 7 febrer 2014].
* ↑ «Où en est-on dans l'affaire Ali Aarrass ?». FreeAli.com. [Consulta: 7 febrer 2014].

## Vegeu també

* Abdelkader Belliraj
* Ali Anouzla

## Enllaços externs

* Campanya per Ali Aarrass
# Margarida d'Escòcia

Margarida d'Escòcia és el nom dels següents personatges:
* Santa Margarida d'Escòcia, reina consort de Malcolm III d'Escòcia
* Margarida I d'Escòcia, princesa noruega, reina d'Escòcia entre 1286 i 1290.
* Margarida d'Escòcia i de Beaufort (1424 - Chalons-sur-Marne, 1445), princesa d'Escòcia filla de Jaume I d'Escòcia
# Torrents (Sant Agustí de Lluçanès)

Torrents és una masia de Sant Agustí de Lluçanès (Osona) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular construït amb murs de pedra irregular i morter amb diverses modificacions d'obra i ciment. La casa, de dos pisos i coberta de doble vessant lateral a la façana principal, té un paller adosat a la part dreta que allarga la construcció. Totes les obertures de la part d'habitatge tenen llinda i ampit de pedra.
La situació d'aquesta casa en un desnivell del terreny fa que a la part del darrere sols tingui un pis mentre que a la part del davant en té dos.

## Història

Malgrat no es conserva cap data de construcció de l'edicifi, l'estructura i materials corresponen al segle xviii.

## Referències

* 1 2 3 «Torrents». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 agost 2017].
# Bruniqui

Bruniqui (Brunichius, Βρουνίχιος) fou un cronògraf grec de data incerta.
L'esmenta Joan Malales (al volum 1, pàgina 239) que dona el títol de la seva obra: ἔκθεσις Βρουνιχίου ?ωμαίου χρονογράφου.

## Referències

* Brunichius a Smith, William (editor). A Dictionary of Greek and Roman Biography and Mythology (en anglès), 1870.